Verejný obstarávateľ: 	Mestská časť Bratislava–Petržalka 
		Kutlíkova 17, 852 12 Bratislava 

Verejná súťaž

podľa ustanovení §§ 113 – 116 (podlimitné zákazky bez využitia elektronického trhoviska) zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej „zákon o verejnom obstarávaní“)

SÚŤAŽNÉ  PODKLADY

Predmet zákazky:	„Deratizácia verejných priestranstiev v MČ Bratislava-Petržalka“

Súlad súťažných podkladov so zákonom o verejnom obstarávaní potvrdzuje procesný garant: 

                      	
  Bc. Tomáš Čajda
       referát verejného obstarávania

OBSAH  SÚŤAŽNÝCH  PODKLADOV 

A.1   Pokyny pre uchádzačov/záujemcov
1.	  Identifikácia verejného obstarávateľa		
2.	  Predmet zákazky				
3.	  Rozdelenie predmetu zákazky			
4.	  Miesto uskutočnenia predmetu zákazky 
5.	  Trvanie rámcovej dohody alebo lehoty uskutočnenia
6.	  Zdroj finančných prostriedkov		
7.	  Vyhotovenie ponuky			
8.	  Jazyk ponuky			
9.	  Variantné riešenie				
10.	  Mena a ceny uvádzané v ponuke
11.	  Obsah ponuky			    	
12.	  Náklady na prípravu ponuky
13.	  Oprávnenie predložiť ponuku – záujemca/uchádzač		
14.	  Predloženie ponuky, doplnenie, zmena a odvolanie ponuky
15.	  Označenie obálky ponuky
16.	  Miesto a lehota na predkladanie ponuky
17.	  Lehota viazanosti ponuky
18.	  Dorozumievanie medzi verejným obstarávateľom a záujemcami/uchádzačmi
19.	  Vysvetľovanie a doplnenie súťažných podkladov
20.	  Obhliadka miesta dodania predmetu zákazky 
21.	  Otváranie ponúk
22.	  Posúdenie splnenia podmienok účasti
23.	  Vyhodnocovanie ponúk
24.	  Informácia o výsledku vyhodnocovania ponúk
25.	  Uzavretie rámcovej dohody
26.     Ďalšie informácie

A.2   Kritériá na vyhodnotenie ponúk a pravidlá ich uplatnenia

B.1   Opis predmetu zákazky

B.2 	Spôsob určenia ceny

B.3   Obchodné podmienky uskutočnenia predmetu zákazky 

A.1  POKYNY PRE UCHÁDZAČOV/ZÁUJEMCOV

1	Identifikácia verejného obstarávateľa 
Názov organizácie:	Mestská časť Bratislava-Petržalka
Adresa sídla:	Kutlíkova 17, 852 12 Bratislava
IČO:	00 603 201
Kontaktná osoba: 	Bc. Tomáš Čajda
Telefón:	02/68 288 853
E-mail:	tomas.cajda@petrzalka.sk
Internetová adresa (URL):	www.petrzalka.sk 
Verejný obstarávateľ podľa § 7 ods. 1 písmeno b) zákona č. 343/2015 zákona o verejnom obstarávaní.

2	Predmet zákazky
2.1	Názov predmetu zákazky: „Deratizácia verejných priestranstiev v MČ Bratislava-Petržalka“
2.2 	Stručný opis zákazky: Podrobné vymedzenie predmetu zákazky tvorí samostatnú časť súťažných podkladov B.1 Opis predmetu zákazky (výkaz výmer).
2.3	Spoločný slovník obstarávania (CPV): 
Hlavný predmet; Hlavný slovník: 90.92.30.00-3
2.4	Predpokladaná hodnota zákazky na tri roky (bez DPH): 135 000,00 €.

3	Rozdelenie predmetu zákazky 
3.1	Predmet zákazky nie je rozdelený na časti. Uchádzač predloží ponuku na celý predmet zákazky.

4	Miesto dodania predmetu zákazky 
4.1	Bratislava, Petržalka
4.3	NUTS kód: SK01 

5	Trvanie rámcovej dohody alebo lehoty dodania predmetu zákazky
5.1	Verejný obstarávateľ uzavrie na základe tohto verejného obstarávania rámcovú dohodu (ďalej len „rámcová dohoda”) na poskytnutie služby podľa ustanovenia § 269 ods. 2. Obchodného zákonníka v znení neskorších predpisov.
5.2	Rámcová dohoda nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia podľa všeobecne záväzných právnych predpisov platných v čase podpísania rámcovej dohody. 
5.3	Dĺžka trvania rámcovej dohody na predmet zákazky: 36 mesiacov. 
5.4	Podrobné vymedzenie zmluvných podmienok predmetu zákazky tvorí časť súťažných podkladov B.2 Obchodné podmienky dodania predmetu zákazky, vrátane časti súťažných podkladov B.1 Opis predmetu zákazky a bodu 10 časti súťažných podkladov A.1 Pokyny pre záujemcov a uchádzačov.

6	Zdroj finančných prostriedkov
6.1	Predmet zákazky sa bude financovať z prostriedkov verejného obstarávateľa formou bezhotovostného platobného styku v eurách na základe predloženej faktúry. Splatnosť faktúry je 14 dní odo dňa jej doručenia. 
6.2	Verejný obstarávateľ neposkytuje preddavky ani zálohy.

7	Vyhotovenie ponuky
7.1	Ponuka musí byť vyhotovená v písomnej forme, ktorá zabezpečí trvalé zachytenie jej obsahu, nezmazateľným atramentom rukopisom, písacím strojom alebo tlačiarenským výstupným zariadením výpočtovej techniky, ktorej obsah je pre fyzickú osobu čitateľný.
7.2	Uchádzač predloží písomnú ponuku podľa bodu 16.1 týchto súťažných podkladov v jednom listinnom origináli a v jednej elektronickej kópii na pamäťovom médiu (na CD/DVD nosičoch alebo na iných vhodných nosičoch), vo formáte súborov pdf v strojovo čitateľnom tvare (textové a tabuľkové výstupy), obrázkové výstupy vo formáte  pdf, prípadne vo formáte pre kompresiu súborov zip (ďalej len „CD/DVD nosič“). Na týchto CD/DVD nosičoch bude nahratá kompletná ponuka uchádzača tak, aby obsah CD/DVD nosičov bol identický s ponukou predloženou v písomnej/papierovej forme, pričom ak ide o doklady, ktoré sú v ponuke a sú podpísané alebo obsahujú odtlačok pečiatky, predkladajú sa v elektronickej ponuke s uvedením mena a priezviska osôb, ktoré dokumenty podpísali a dátumu podpisu, bez uvedenia podpisu týchto osôb a odtlačok pečiatky. CD/DVD je určené na účely zverejňovania dokumentov na webovom sídle verejného obstarávateľa, t.j. v profile, preto musia byť primerane označené vo väzbe na zachovanie mlčanlivosti o obchodnom tajomstve a o informáciách označených ako dôverné podľa § 22 zákona, ako aj vo väzbe na ochranu osobných údajov podľa platných právnych predpisov Slovenskej republiky (ďalej len „dôverné informácie“).
7.3	Uchádzač je zodpovedný za označenie a zabezpečenie súborov uvedených na CD/DVD v súlade so zákonom na ochranu osobných údajov podľa platných právnych predpisov Slovenskej republiky, aby mohli byť priamo použité na ich zverejnenie v profile. 
7.4	Ak ponuka obsahuje dôverné informácie, uchádzač ich v ponuke viditeľne označí. Verejný obstarávateľ odporúča, aby ponuka uchádzača predložená podľa bodu 12 týchto súťažných podkladov obsahovala uchádzačom vypracovaný „Zoznam dôverných informácií“ s identifikáciou čísla strany, čísla odseku, bodu a textu obsahujúceho dôverné informácie.

8	Jazyk ponuky
8.1	Ponuka a ďalšie doklady a dokumenty vo verejnom obstarávaní sa predkladajú v slovenskom jazyku.
8.2	Ak ponuku predkladá uchádzač so sídlom mimo územia Slovenskej republiky, musí predložiť doklady, ktorými preukazuje splnenie podmienok účasti vo verejnom obstarávaní v pôvodnom jazyku a súčasne predložiť preklad takýchto dokladov do slovenského jazyka, okrem dokladov predložených v českom jazyku. 

9	Variantné riešenie
9.1	Záujemcom sa neumožňuje predložiť variantné riešenie vo vzťahu k požadovanému predmetu zákazky.
9.2	Ak súčasťou ponuky bude aj variantné riešenie, variantné riešenie nebude zaradené do vyhodnocovania a bude sa naň hľadieť, akoby nebolo predložené.

10	Mena a ceny uvádzané v ponuke
10.1	Uchádzačom navrhovaná cena musí byť stanovená podľa zákona NR SR č. 18/1996 Z. z. o cenách v  znení neskorších predpisov v spojení s vyhláškou MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov a vyjadrená v eurách;
10.2	Uchádzač stanoví ceny za obstarávaný predmet zákazky na základe vlastných výpočtov, činností, výdavkov a príjmov podľa platných právnych predpisov. Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie rámcovej dohody, pričom do svojej/ich cien, ktoré nesmú byť vyjadrené číslom „0“, ani záporným číslom, zahrnie všetky náklady spojené s plnením tohto predmetu zákazky. Pri nesplnení tejto náležitosti ponuky bude verejný obstarávateľ postupovať v súlade so zákonom o verejnom obstarávaní. 
10.3	Navrhované ceny za dodanie predmetu zákazky musia obsahovať ceny za celý požadovaný predmet zákazky;
10.4	Ak je uchádzač platiteľom DPH navrhovanú zmluvnú cenu v ponuke uvedie v zložení: 
10.4.1	jednotková cena bez DPH,
10.4.2	jednotková cena vrátane DPH,
10.4.3	cena spolu bez DPH,
10.4.4	cena spolu vrátane DPH.
10.5	Ak uchádzač nie je platiteľom DPH, uvedie navrhovanú zmluvnú cenu bez DPH za celý predmet zákazky spolu. Skutočnosť, že nie je platiteľom DPH, uvedie v ponuke.
10.6	Pri určovaní cien jednotlivých položiek je potrebné vziať do úvahy pokyny na zhotovenie ponuky uvedené v týchto súťažných podkladoch vrátane návrhu rámcovej dohody.
10.7	Všetky ceny a výpočty sa zaokrúhľujú na dve desatinné miesta.

11	Obsah   ponuky
Ponuka predložená uchádzačom musí obsahovať doklady, dokumenty, vyhlásenia podľa oznámenia o vyhlásení verejného obstarávania a týchto súťažných podkladov, vo forme uvedenej v oznámení o vyhlásení tejto súťaže a v týchto súťažných podkladoch (doplnené tak, ako je to stanovené v týchto súťažných podkladoch). Verejný obstarávateľ odporúča uchádzačom predložiť aj podpísaný zoznam všetkých predkladaných dokladov, dokumentov a vyhlásení.

11.1     Ponuka – obsah časti ponuky označenej slovom „OSTATNÉ“:
11.1.1	Identifikačné údaje uchádzača (v prípade skupiny poskytovateľov za každého člena skupiny poskytovateľov): obchodný názov, sídlo alebo miesto podnikania, meno, priezvisko a funkcia štatutárneho orgánu (členov štatutárneho orgánu) uchádzača, IČO, IČ DPH, DIČ, bankové spojenie, číslo bankového účtu, kontaktnú osobu, kontaktné telefónne číslo, číslo faxu, e-mail, internetová adresa,
11.1.2     Vyhlásenie uchádzača – plnomocenstvá podľa vzoru priloženého k tejto časti súťažných podkladov;
11.1.3	Podmienky účasti týkajúce sa osobného postavenia, finančného a ekonomického postavenia a odbornej alebo technickej spôsobilosti, ako aj spôsob ich preukazovania je uvedený v predmetnom oznámení o vyhlásení verejného obstarávania uverejnenom dňa 15.02.2017 vo Vestníku VO č. 33/2017 pod značkou 2041 - WYS.
11.1.4	Dokumenty/doklady preukazujúce splnenie požiadaviek na predmet zákazky uvedené podľa časti súťažných podkladov B.1 Opis predmetu zákazky/požiadavky na predmet zákazky;
11.1.5	Obchodné podmienky dodania predmetu zákazky (návrh rámcovej dohody v jednom vyhotovení) podľa časti súťažných podkladov B.2 Obchodné podmienky dodania predmetu zákazky;
11.1.6	Kópiu časti ponuky označenú ako „OSTATNÉ“ na CD/DVD nosiči vyhotovenú v zmysle bodu 7.3.

11.2	Ponuka – obsah časti ponuky označenej slovom „KRITÉRIA“:
11.2.1	Návrh na plnenie kritérií podľa vzoru uvedeného v časti súťažných podkladov A.2 Kritériá na vyhodnotenie ponúk a pravidlá ich uplatnenia. 
11.2.2	Kópiu časti ponuky označenú ako „KRITÉRIÁ“ na CD/DVD nosiči vyhotovenú v zmysle bodu 7.3.

12	Náklady na prípravu ponuky
12.1	Všetky náklady a výdavky spojené s prípravou, spracovaním a predložením ponuky znáša záujemca/uchádzač bez akéhokoľvek finančného nároku voči verejnému obstarávateľovi bez ohľadu na výsledok verejného obstarávania.
12.2	Ponuky doručené predpísaným spôsobom podľa týchto súťažných podkladov na adresu verejného obstarávateľa/adresu kontaktného miesta podľa bodu 1 týchto súťažných podkladoch, v lehote na predkladanie ponúk podľa týchto súťažných podkladov sa uchádzačom nevracajú. Zostávajú ako súčasť dokumentácie vyhláseného verejného obstarávania.

13	Oprávnenie predložiť ponuku – záujemca/uchádzač
13.1	Záujemca podľa § 2 ods. 5 písm b) zákona o verejnom obstarávaní je hospodársky subjekt, ktorý má záujem o účasť vo verejnom obstarávaní;
13.2	Uchádzač podľa § 2 ods. 5 písm c)  zákona o verejnom obstarávaní je hospodársky subjekt, ktorý predložil ponuku;
13.3	Ponuku môže predložiť aj skupina poskytovateľov. Skupina poskytovateľov nemusí vytvoriť právne vzťahy do predloženia ponuky. V prípade prijatia ponuky skupiny poskytovateľov z dôvodu riadneho plnenia rámcovej dohody verejný obstarávateľ vyžaduje od skupiny poskytovateľov vytvorenie právnych vzťahov pred uzatvorením rámcovej dohody. Verejný obstarávateľ neurčuje uchádzačom vytvorenie subjektu s právnou subjektivitou. Je postačujúce, aby bolo založené združenie bez právnej subjektivity na základe rámcovej dohody o združení podľa § 829 Občianskeho zákonníka alebo obdobného právneho predpisu platného v inom členskom štáte EÚ. V takomto prípade je z hľadiska priehľadnosti vzťahov a prípadného vymáhania záväzkov potrebné, aby takáto rámcová dohoda bola uzatvorená písomne a aby obsahovala podmienky pre všetkých účastníkov združenia, ako sa majú pričiniť o dosiahnutie dojednaného účelu, pre ktorý združenie vzniklo. Rámcová dohoda o združení musí obsahovať splnomocnenie pre niektorého účastníka združenia na zastupovanie ostatných účastníkov združenia pri dosahovaní dojednaného účelu združenia a na vykonávanie právnych úkonov. Zmluvné strany sa v zmluve o združení nesmú odchýliť od ustanovenia § 835 ods. 2 Občianskeho zákonníka. Zmluvné strany sa zaväzujú nevystúpiť zo združenia počas platnosti rámcovej dohody dohodnutej ako výsledok zadávania tejto zákazky;
13.4	Verejný obstarávateľ môže podľa zákona pri vyhodnocovaní splnenia podmienok účasti vo verejnom obstarávaní uchádzačov a členov skupiny poskytovateľov, ktorí sú obchodnou spoločnosťou požiadať, aby predložili zoznam všetkých svojich spoločníkov a známych akcionárov;
13.5	Obchodná spoločnosť, ktorej zakladateľom alebo spoločníkom je politická strana alebo hnutie, nemôže byť uchádzačom alebo záujemcom vo verejnom obstarávaní. Ak ponuku predloží takáto právnická osoba, alebo skupina poskytovateľov, ktorej členom je takáto právnická osoba, nebude možné jej ponuku zaradiť do vyhodnotenia.

14	Predloženie ponuky, doplnenie, zmena a odvolanie ponuky
14.1	Každý uchádzač môže vo verejnom obstarávaní predložiť iba jednu ponuku, buď samostatne sám za seba alebo ako člen skupiny poskytovateľov, a to výlučne v písomnej forme, doručenej osobne alebo poštovou zásielkou na adresu verejného obstarávateľa uvedenú v bode 16.1 v lehote na predkladanie ponúk podľa bodu 16.2. Uchádzač nemôže byť v tom istom postupe zadávania zákazky členom skupiny poskytovateľov, ktorá predkladá ponuku. Uchádzač predloží úplnú ponuku v uzavretom, prípadne zapečatenom obale, zabezpečenom proti nežiaducemu otvoreniu a na ktorom budú uvedené požadované údaje podľa bodu 15 týchto súťažných podkladov. 
14.2	V prípade, že uchádzač predloží ponuku prostredníctvom poštovej prepravy, pre dodržanie lehoty na predkladanie ponúk je rozhodujúci termín doručenia tejto ponuky verejnému obstarávateľovi.
14.3	Ak sa ponuka doručuje osobne, verejný obstarávateľ vydá potvrdenie o jej prevzatí, v ktorom uvedie dátum, čas a miesto prevzatia ponuky. 
14.4	Uchádzač môže predloženú ponuku dodatočne doplniť, zmeniť alebo vziať späť do uplynutia lehoty na predkladanie ponúk.
14.5	Doplnenie, zmenu alebo späť vzatie ponuky je možné vykonať odvolaním pôvodnej ponuky na základe písomnej žiadosti uchádzača, podpísanej uchádzačom alebo osobou oprávnenou konať za uchádzača, doručenej osobne alebo zaslanej prostredníctvom poštovej zásielky na adresu podľa bodu 16.1 týchto súťažných podkladov. Doplnenú, zmenenú alebo inak upravenú ponuku je potrebné doručiť spôsobom opísaným v týchto súťažných podkladoch v lehote na predkladanie ponúk.

15	Označenie obálky ponuky
15.1	Obal ponuky musí obsahovať nasledovné údaje: 
15.1.1	adresa verejného obstarávateľa uvedená v bode 1 týchto súťažných podkladov;
15.1.2	obchodné meno a sídlo, resp. miesto podnikania uchádzača alebo obchodné mená a sídla, resp. miesta podnikania všetkých členov skupiny poskytovateľov;
15.1.3	označenie „Súťaž – neotvárať“ a heslo súťaže „Deratizácia“.

16	Miesto a lehota na predkladanie ponuky
16.1	Ponuku je potrebné doručiť osobne alebo poštou na adresu: Miestny úrad mestskej časti Bratislava-Petržalka, Kutlíkova 17, 852 12 Bratislava;
16.2	Lehota na predkladanie ponúk uplynie dňa 03.03.2017 o 12:00 hod.;
16.3	Ponuka predložená po uplynutí lehoty na predkladanie ponúk sa vráti uchádzačovi neotvorená;
16.4	Ponuky doručené verejnému obstarávateľovi v lehote na predkladanie ponúk sa uchádzačom nevracajú, zostávajú ako súčasť dokumentácie v zmysle § 24 zákona o verejnom obstarávaní.

17	Lehota viazanosti ponuky
17.1	Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej verejným obstarávateľom.
17.2	Lehota viazanosti ponúk je verejným obstarávateľom stanovená do 31.05.2017.
17.3	V prípade, ak budú podané námietky proti postupu verejného obstarávateľa s odkladným účinkom a bude začaté konanie o námietkach alebo ak budú podané námietky proti postupu verejného obstarávateľa bez odkladného účinku a takýto odkladný účinok bude námietkam priznaný v začatom konaní o námietkach rozhodnutím Úradu pre verejné obstarávanie, bude mať takéto konanie podľa zákona odkladný účinok na konanie verejného obstarávateľa. Verejný obstarávateľ oznámi uchádzačom predpokladanú zmenu lehoty viazanosti ponúk, a to aj v prípade, ak bude začatá kontrola postupu zadávania zákazky pred uzavretím rámcovej dohody s odkladným účinkom na konanie verejného obstarávateľa.

18	Dorozumievanie medzi verejným obstarávateľom a záujemcami/uchádzačmi
18.1	Verejný obstarávateľ určuje prostriedky komunikácie tak, aby boli všeobecne dostupné a aby nedošlo k obmedzeniu možnosti záujemcov alebo uchádzačov zúčastniť sa verejného obstarávania. Oznámenie, odovzdávanie podkladov a dorozumievanie medzi verejným obstarávateľom a záujemcami alebo uchádzačmi sa bude uskutočňovať písomne prostredníctvom pošty alebo iným prepravcom, faxom, elektronicky (e-mailom), telefonicky alebo ich kombináciou;
18.2	Komunikácia súvisiaca s oznámením o vylúčení, informáciou o výsledku vyhodnotenia ponúk, oznámením o výsledku vybavenia žiadosti o nápravu s odôvodnením a oznámením o zamietnutí žiadosti o nápravu s odôvodnením sa uskutoční výhradne písomne prostredníctvom pošty;
18.3	V prípade použitia revíznych postupov musí byť žiadosť o nápravu alebo námietka doručená na adresu verejného obstarávateľa v listinnej podobe prostredníctvom poštovej prepravy alebo osobne;
18.4	Ostatná komunikácia okrem komunikácie uvedenej v bodoch 18.2 a 18.3 sa bude uskutočňovať poštou, faxom, e-mailom. Z komunikácie musí byť zrejmá identifikácia záujemcu alebo uchádzača;
18.5	Na moment doručenia dôležitých písomností medzi verejným obstarávateľom a uchádzačom, záujemcom, najmä písomností, s ktorých doručením zákon o verejnom obstarávaní spája plynutie lehôt, sa použijú primerane ustanovenia o momente doručenia do vlastných rúk podľa všeobecného predpisu o správnom konaní.
18.6	Jazykom dorozumievania je štátny jazyk Slovenskej republiky, t.j. slovenský jazyk.

19	Vysvetľovanie a doplnenie súťažných podkladov
19.1	Vysvetlenie požiadaviek uvedených v oznámení o vyhlásení verejného obstarávania, podmienok účasti vo verejnom obstarávaní, súťažných podkladov alebo inej sprievodnej dokumentácie verejný obstarávateľ preukázateľne bezodkladne oznámi všetkým záujemcom, najneskôr však šesť dní pred uplynutím lehoty na predkladanie ponúk; 
19.2	O vysvetlenie môže záujemca požiadať spôsobom podľa bodu 19.1 priamo kontaktnú osobu verejného obstarávateľa podľa bodu 1;
19.3	Za včas doručenú požiadavku záujemcu o vysvetlenie sa považuje požiadavka doručená v písomnej forme najneskôr do 23.02.2017;
19.4	Ak je to nevyhnutné, verejný obstarávateľ môže doplniť informácie uvedené v súťažných podkladoch, ktoré preukázateľne oznámi súčasne všetkým záujemcom najneskôr šesť dní pred uplynutím lehoty na predkladanie ponúk.

20	Obhliadka miesta poskytnutia služby - predmetu zákazky
20.1	Obhliadka miesta poskytnutia služby - predmetu zákazky nie je potrebná.

21	Otváranie ponúk
21.1	Otváranie ponúk sa uskutoční na adrese: Miestnom úrade mestskej časti Bratislava-Petržalka, Kutlíkova 17, 852 12 Bratislava;
21.2	Termín otvárania ponúk v časti „OSTATNÉ“ sa uskutoční dňa 06.03.2017 o 10.00 hod.
21.3	Otváranie ponúk v časti „OSTATNÉ“ je neverejné. 
21.4	Termín otvárania ponúk v časti „KRITÉRIA“ bude oznámený všetkým uchádzačom, ktorí predložili ponuku a neboli vylúčení.

22	Posúdenie splnenia podmienok účasti
22.1	Verejný obstarávateľ posudzuje splnenie podmienok účasti vo verejnom obstarávaní v súlade s oznámením o vyhlásení verejného obstarávania;
22.2	Hodnotenie splnenia podmienok účasti bude založené na preskúmaní splnenia podmienok účasti týkajúcich sa osobného postavenia uchádzačov, finančného a ekonomického postavenia a technickej alebo odbornej spôsobilosti uchádzačov podľa zákona o verejnom obstarávaní. 
22.3	Komisia posúdi splnenie podmienok účasti týkajúcich sa postavenia uchádzačov v tomto verejnom obstarávaní z dokladov predložených podľa požiadaviek uvedených v oznámení o vyhlásení verejného obstarávania a bodu 11.4 týchto súťažných podkladov;
22.4	Verejný obstarávateľ písomne požiada uchádzača o vysvetlenie alebo doplnenie predložených dokladov vždy, keď z predložených dokladov nemožno posúdiť ich platnosť alebo splnenie podmienky účasti. Uchádzač požadované vysvetlenie alebo doplnenie predložených dokladov doručí verejnému obstarávateľovi do:
	22.4.1	piatich pracovných dní odo dňa doručenia žiadosti, ak verejný obstarávateľ použil s uchádzačom formu komunikácie prostredníctvom poštovej prepravy alebo
	22.4.2	dvoch pracovných dní odo dňa odoslania žiadosti, ak verejný obstarávateľ použil s uchádzačom elektronickú formu komunikácie, pokiaľ verejný obstarávateľ neurčil dlhšiu lehotu.
22.5	Verejný obstarávateľ vylúči z verejného obstarávania uchádzača, ak: 
22.5.1	nesplnil podmienky účasti,
22.5.2	predložil neplatné doklady,
22.5.3	nepredložil po písomnej žiadosti podľa bodu 22.4 vysvetlenie alebo doplnenie predložených dokladov v určenej lehote alebo
22.5.4	poskytol nepravdivé informácie alebo skreslené informácie.
22.6	Uchádzačovi bude písomne oznámené jeho vylúčenie, s uvedením dôvodu vylúčenia.

23	Vyhodnocovanie ponúk
23.1	Vyhodnocovanie ponúk komisiou je neverejné. Komisia vyhodnotí ponuky hľadiska splnenia požiadaviek verejného obstarávateľa na predmet zákazky a náležitosti ponuky, a vylúči ponuky, ktoré nespĺňajú požiadavky na predmet zákazky uvedené v oznámení o vyhlásení verejného obstarávania a v súťažných podkladoch alebo náležitosti ponuky. Ponuka nesmie obsahovať žiadne obmedzenia alebo výhrady, ktoré sú v rozpore s uvedenými požiadavkami a nesmie obsahovať také skutočnosti, ktoré sú v rozpore so všeobecne záväznými právnymi predpismi;
23.2	Uchádzač môže byť požiadaný o písomné vysvetlenie svojej ponuky. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.
23.3	Ak sa pri zákazke objaví mimoriadne nízka ponuka vo vzťahu k tovaru, prácam alebo službám, komisia môže písomne požiadať uchádzača o podrobnosti týkajúce sa tej časti ponuky, ktoré sú pre jej cenu podstatné. Uchádzač musí doručiť odôvodnenie nízkej ponuky do piatich pracovných dní odo dňa doručenia žiadosti, pokiaľ komisia neurčila dlhšiu lehotu. Tieto podrobnosti sa môžu týkať najmä:
23.3.1	hospodárnosti stavebných postupov;
23.3.2	technického riešenia alebo osobitne výhodných podmienok, ktoré má uchádzač k dispozícii na poskytnutie služby;
23.3.3	osobitosti stavebných prác navrhovaných uchádzačom;
23.3.4	súladu so zákonmi, ktoré sa týkajú ochrany zamestnanosti a pracovných podmienok platných na mieste uskutočnenia stavebných prác;
23.3.5	možnosti uchádzača získať štátnu pomoc.
23.4	Komisia zohľadní vysvetlenie ponuky uchádzačom v súlade s požiadavkou podľa bodu 23.2 alebo odôvodnenie mimoriadne nízkej ponuky uchádzačom, ktoré vychádza z predložených dôkazov. Po písomnom odôvodnení mimoriadne nízkej ponuky môže komisia vyzvať uchádzača na osobnú konzultáciu na účely vysvetlenia predloženého odôvodnenia, ktorá sa nesmie konať skôr ako päť pracovných dní odo dňa doručenia pozvánky. 
23.5	Verejný obstarávateľ vylúči ponuku, ak uchádzač:
23.5.1	nedoručí písomné vysvetlenie ponuky na základe požiadavky podľa zákona v lehote piatich pracovných dní odo dňa doručenia žiadosti o vysvetlenie, ak komisia neurčí dlhšiu lehotu
23.5.2	predložené vysvetlenie ponuky nie je v súlade s požiadavkou podľa zákona;
23.5.3	nedoručí  písomné odôvodnenie mimoriadne nízkej ponuky v lehote podľa zákona;
23.5.4	nedostaví sa po výzve komisie na osobnú konzultáciu na účely vysvetlenia predloženého odôvodnenia mimoriadne nízkej ponuky alebo
23.5.5	predložené odôvodnenie mimoriadne nízkej ponuky nie je svojím obsahom v súlade s požiadavkou podľa § 53 ods. 2. zákona o verejnom obstarávaní;
23.6	Verejný obstarávateľ písomne oznámi uchádzačovi jeho vylúčenie s uvedením dôvodov vyplývajúcich najmä z nesúladu predloženej ponuky s technickými špecifikáciami, výkonnostnými požiadavkami a funkčnými požiadavkami na predmet zákazky, určenými verejným obstarávateľom podľa § 42 ods. 2 zákona,
23.7	Ponuky, ktoré neboli vylúčené, komisia vyhodnocuje podľa kritérií určených v oznámení o vyhlásení verejného obstarávania na základe pravidiel ich uplatnenia určených v časti súťažných podkladoch A.2 Kritériá na vyhodnotenie ponúk a pravidlá ich uplatnenia.

24	Informácia o výsledku vyhodnocovania ponúk
24.1	Ak nedošlo k predloženiu dokladov preukazujúcich splnenie podmienok účasti skôr, verejný obstarávateľ a obstarávateľ sú povinní po vyhodnotení ponúk vyhodnotiť splnenie podmienok účasti uchádzačmi, ktorí sa umiestnili na prvom až treťom mieste v poradí. Ak dôjde k vylúčeniu uchádzača alebo uchádzačov, vyhodnotí sa následne splnenie podmienok účasti ďalšieho uchádzača alebo uchádzačov v poradí tak, aby uchádzači umiestnení na prvom až treťom mieste v novo zostavenom poradí spĺňali podmienky účasti za predpokladu, že existuje dostatočný počet uchádzačov. Verejný obstarávateľ a obstarávateľ písomne požiadajú uchádzačov o predloženie dokladov preukazujúcich splnenie podmienok účasti v lehote nie kratšej ako päť pracovných dní odo dňa doručenia žiadosti a vyhodnotia ich podľa § 40;
24.2	Verejný obstarávateľ po vyhodnotení ponúk, po skončení postupu podľa bodu 24.1 a po odoslaní všetkých oznámení o vylúčení uchádzača bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne zverejní informáciu o výsledku vyhodnotenia ponúk a poradie uchádzačov v profile;
24.3	Úspešnému uchádzačovi oznámi, že jeho ponuku prijíma, neúspešnému uchádzačovi oznámi, že neuspel a dôvody neprijatia jeho ponuky. Každému uchádzačovi, záujemcovi a účastníkom tohto verejného obstarávania verejný obstarávateľ zašle so zreteľom na § 166 ods. 1 písm. c) zákona o verejnom obstarávaní oznámenie o výsledku verejného obstarávania. V oznámení uvedie identifikáciu úspešného uchádzača, informáciu o charakteristikách a výhodách prijatej ponuky a lehotu, v ktorej môže byť podaná námietka podľa § 170 ods. 3 písm. f) zákona o verejnom obstarávaní.

25	Uzavretie rámcovej dohody
25.1	Verejný obstarávateľ uzatvorí rámcovú dohodu s úspešným uchádzačom v zmysle § 56 zákona o verejnom obstarávaní v lehote viazanosti ponúk  a to najskôr šestnásty deň odo dňa odoslania informácie o výsledku vyhodnocovania ponúk všetkým uchádzačom, ktorých ponuky boli vyhodnocované, ak nebola doručená žiadosť o nápravu, ak žiadosť o nápravu bola doručená po uplynutí lehoty podľa zákona o verejnom obstarávaní alebo ak neboli podané námietky podľa zákona o verejnom obstarávaní;
25.2	Bez toho, aby boli dotknuté ustanovenia zákona o verejnom obstarávaní súvisiace s uzavretím rámcovej dohody, ak boli podané námietky podľa zákona o verejnom obstarávaní, verejný obstarávateľ môže uzavrieť rámcovú dohodu s úspešným uchádzačom alebo uchádzačmi ak nastane jedna zo skutočností uvedených v § 56 ods. 8 zákone.
25.3	Úspešný uchádzač je povinný poskytnúť verejnému obstarávateľovi riadnu súčinnosť potrebnú na uzavretie rámcovej dohody tak, aby mohla byť uzatvorená do 30 dní odo dňa uplynutia lehoty podľa § 56 odsekov 4 až 8 zákona o verejnom obstarávaní, ak bol na jej uzatvorenie písomne vyzvaný. Ak úspešný uchádzač odmietne uzavrieť rámcovú dohodu alebo nesplní povinnosť podľa prvej vety, verejný obstarávateľ ju môže uzatvoriť s uchádzačom, ktorý sa umiestnil ako druhý v poradí. Ak uchádzač, ktorí sa umiestnil druhý v poradí odmietne uzavrieť rámcovú dohodu alebo neposkytne verejnému obstarávateľovi riadnu súčinnosť, potrebnú na jej uzavretie tak, aby mohla byť uzatvorená do 30 dní odo dňa, keď bol k jej uzavretiu písomne vyzvaný, verejný obstarávateľ môže uzatvoriť rámcovú dohodu s uchádzačom, ktorý sa umiestnil ako tretí v poradí. Uchádzač, ktorý sa umiestnil tretí v poradí je povinný poskytnúť verejnému obstarávateľovi riadnu súčinnosť, potrebnú na uzavretie rámcovej dohody tak, aby mohla byť uzatvorená do 30 dní odo dňa, keď bol k jej uzavretiu písomne vyzvaný;
25.4	Uzavretá rámcová dohoda nesmie byť v rozpore so súťažnými podkladmi, s ponukou predloženou úspešným uchádzačom.

26	Ďalšie informácie
26.1	Pracovný čas verejného obstarávateľa pre účely tohto verejného obstarávania je v pracovných 
dňoch v čase od 800 hod. do 1400 hod., v piatok od 800 hod. do 1200 hod., kedy je možné doručovať písomnosti osobne;
26.2	Po prevzatí súťažných podkladov môže záujemca elektronickou formou (e-mailom) požiadať o zaslanie návrhu rámcovej dohody a formulárov potrebných k predloženiu ponuky.
26.3	Proces tohto verejného obstarávania, ktorý osobitne neupravujú tieto súťažné podklady, sa riadi príslušnými ustanoveniami zákona o verejnom obstarávaní.

Vyhlásenie uchádzača

1.	Vyhlasujeme, že súhlasíme s podmienkami verejnej súťaže na predmet zákazky „Deratizácia verejných priestranstiev v MČ Bratislava-Petržalka“, ktoré určil verejný obstarávateľ v oznámení o vyhlásení verejného obstarávania a v súťažných podkladoch.
2.	Vyhlasujeme, že všetky predložené doklady a údaje uvedené v ponuke sú pravdivé a úplné. 
3.	Vyhlasujeme, že predkladáme iba jednu ponuku a nie sme v tom istom postupe zadávania zákazky členom skupiny poskytovateľov, ktorá predkladá ponuku.
4.	Vyhlasujeme, že dávame písomný súhlas k tomu, že doklady, ktoré poskytujeme v súvislosti s týmto verejným obstarávaním, môže verejný obstarávateľ spracovávať podľa zákona č. 428/2002 Z. z. o ochrane osobných údajov v znení neskorších predpisov.

Iba pre skupinu poskytovateľov

5.	Vyhlasujeme ako skupina poskytovateľov, zložená z členov skupiny ............... (uviesť obchodné meno, sídlo/miesto podnikania, meno, priezvisko a funkciu osoby/osôb oprávnených konať za člena skupiny), že v prípade prijatia našej ponuky, vytvoríme pred uzatvorením rámcovej dohody z dôvodu jej riadneho plnenia právne vzťahy.
6.	Skupina poskytovateľov udeľuje plnomocenstvo 
................................................................. ,
(obchodné meno, sídlo alebo miesto podnikania jedného z členov skupiny poskytovateľov )
na základe ktorého je člen skupiny poskytovateľov oprávnený komunikovať, prijímať pokyny a konať za skupinu poskytovateľov vo veciach týkajúcich sa verejnej súťaže na predmet zákazky „Deratizácia verejných priestranstiev v MČ Bratislava-Petržalka“.

Dátum: ......................................... 				Podpis: ............................................
						vypísať meno, priezvisko a funkciu
	oprávnenej osoby uchádzača

Poznámka:
-	podpis uchádzača alebo osoby oprávnenej konať za uchádzača
(v prípade skupiny poskytovateľov podpis každého člena skupiny poskytovateľov alebo osoby oprávnenej konať za každého člena skupiny poskytovateľov)

A.2  KRITÉRIÁ NA VYHODNOTENIE PONÚK A PRAVIDLÁ ICH UPLATNENIA

Verejný obstarávateľ v súlade s § 44 ods. 3 písm. c) zákona o verejnom obstarávaní stanovil na vyhodnotenie ponúk nasledovné kritérium:

Cena predmetu zákazky pozostáva zo súčtu cien za:

•	cena  za 100- gramovú nástrahu, spĺňajúcu požiadavky obstarávateľa(vhodného biocídneho prípravku uvedeného na trh CCHLP SR)			
•	cena za položenie 100- gramovej nástrahy

P. č.	Názov kritéria	Max. počet bodov	
1	cena predmetu zákazky

(Maximálny počet bodov sa pridelí ponuke uchádzača s najnižšou navrhovanou cenou za predmet zákazky, vyjadrenou v EUR a pri ostatných ponukách sa určí úmerou)	100	

Spôsob hodnotenia ponúk podľa jediného kritéria:
1.	Hodnotenie ponúk uchádzačov je dané pridelením príslušného počtu bodov jednotlivým posudzovaným cenám, uvedených v ponukách (maximálna bodová hodnota je pre najnižšiu cenu = 100 bodov, pri ostatných sa určí úmerou).
2.	Všetky výpočty sa zaokrúhľujú na jedno desatinné miesto.
3.	Každý člen komisie vyhodnocuje ponuky uchádzačov samostatne. Pri každej ponuke člen komisie urobí výslednú hodnotu hodnotenia (bodov) každej ponuky podľa stanoveného kritéria.
4.	Následne komisia vypracuje súhrnné vyhodnotenie ponúk. Výsledné hodnoty hodnotenia (bodov) jednotlivých ponúk od členov komisie sa spočítajú. Úspešným uchádzačom v tejto súťaži sa stane uchádzač, ktorého ponuka po súčte výsledných hodnôt vyhodnotenia jednotlivých členov komisie dosiahne najvyššie bodové ohodnotenie. Ostatní uchádzači s nižším bodovým ohodnotením v súťaži neuspejú.

Návrh na plnenie kritérií

Údaje:    Obchodné meno uchádzača 	........................................................................................

               Sídlo alebo miesto podnikania uchádzača ......................................................................................
(v prípade skupiny poskytovateľov za každého člena skupiny poskytovateľov)

kritérium: najnižšia cena	
Poskytnutie služby	Cena
v Eur vrátane DPH za predmet zákazky (súčet cien za: 100 g. nástrahu 
+ položenie 100 g. nástrahy)	
Deratizácia verejných priestranstiev v mestskej časti Bratislava-Petržalka		

V ……………….…….., dňa ....................				……………………………….......................
					    vypísať meno, priezvisko a funkciu
          oprávnenej osoby uchádzača

Poznámka:
podpis uchádzača alebo osoby oprávnenej konať za uchádzača (v prípade skupiny poskytovateľov podpis každého člena skupiny poskytovateľov alebo osoby oprávnenej konať za každého člena skupiny poskytovateľov).

B.1 OPIS PREDMETU ZÁKAZKY

Predmetom zákazky je deratizácia verejných priestranstiev, odstraňovanie kadáverov uhynutých hlodavcov, použitie ekologickej, vodeodolnej  nástrahy.
Deratizácia verejných priestranstiev situovaných v katastri Petržalka, ktoré boli zverené hlavným mestom Slovenskej republiky Bratislavou do správy mestskej časti Bratislava-Petržalka. Súčasťou predmetu obstarávania je aj priebežné odstraňovanie kadáverov hlodavcov uhynutých v dôsledku deratizácie a bezplatne zabezpečenie monitoringu a poradenskej služby pre objednávateľa. Deratizačné služby budú vykonávané  v  rozsahu a termínoch podľa pokynu oprávneného zamestnanca objednávateľa od podpísania zmluvy o dielo. Použitý deratizačný prípravok – nástraha musí byť ekologická,  vodeodolná, na otvorenom priestore selektívne atraktívna pre hlodavce, aplikovateľná do nôr, priemyselne vyrábaná s predĺženou dobou účinnosti. Mimoriadne  deratizačné zásahy poskytovateľ je povinný  zabezpečiť do 24 hodín od pokynu oprávneného zamestnanca objednávateľa.

Obchodné podmienky dodania služby:
		Služba sa bude vykonávať na základe pokynu oprávneného zamestnanca objednávateľa. Vykonané dielo bude zhotoviteľ fakturovať na základe preberacieho protokolu vystaveného poskytovateľom, ktorý podpíšu obidve zmluvné strany. Faktúra bude obsahovať súpis vykonaných služieb, podpísaný obidvoma zmluvnými stranami. Splatnosť faktúry bude 14 dní odo dňa jej doručenia. Záloha na materiál a služby sa nebude poskytovať.

Podmienky účasti:
Uchádzač preukáže technickú a odbornú spôsobilosť: 

1. predloží overené fotokópie:
-certifikát ISO 9001  systém manažérstva kvality 
-certifikát ISO 14001 - systém environmentálneho manažérstva
-certifikát OHSAS 18001 - systém manažérstva pre bezpečnosť práce a ochranu zdravia pri práci
-Rozhodnutia o uvedení prípravku na trh Centrom pre chemické látky a prípravky (ďalej len CCHLP)
-potvrdenie o schválení používania deratizačného prípravku v komunálnej sfére
-osvedčenie o odbornej spôsobilosti na výkon deratizácie 
-zmluva s oprávneným subjektom, ktorý bude pre uchádzača zabezpečovať likvidáciu odpadu vznikajúceho z činnosti obsiahnutej v predmete zmluvy

2. zoznam poskytnutých služieb rovnakého alebo podobného predmetu obstarávania, poskytnutých v predchádzajúcich troch rokoch, s celkovým vyjadrením finančného objemu služieb v hodnote min. 50 000 eur bez DPH, lehôt dodania a odberateľov.

B.2 SPÔSOB URČENIA CENY

Verejný obstarávateľ požaduje stanoviť  cenu predmetu zákazky dohodou rámcová dohodaných strán podľa zákona č.18/1996 Z. z. o cenách v znení vyhlášky MF SR č.87/1996 Z. z., ktorou sa vykonáva zákon  č.18/1996 Z. z. o cenách v znení neskorších predpisov. 
Uchádzač spracuje cenu v EUR v členení:
Cena v EUR bez DPH
% sadzba DPH
DPH v EUR
Cena v EUR s DPH

Do ceny je nutné premietnuť maximálne preukázateľné, ekonomicky oprávnené náklady na predmet zákazky a primeraný zisk. 

Verejný obstarávateľ požaduje vpísať ceny do formulára „Návrh na plnenie kritérií“. V prípade, že uchádzač nedodrží horeuvedené požiadavky bude jeho ponuka z verejnej súťaže vylúčená.

B.3 OBCHODNÉ PODMIENKY USKUTOČNENIE PREDMETU ZÁKAZKY PREDMETU ZÁKAZKY

1.	Výsledkom tohto verejného obstarávania bude uzatvorenie rámcovej dohody. Uzavretá rámcová dohoda nesmie byť v rozpore so súťažnými podkladmi a s ponukou predloženou úspešným uchádzačom.
2.	Verejný obstarávateľ uzavrie rámcovú dohodu v lehote viazanosti ponúk podľa bodu 17.2 časti A.1 týchto súťažných podkladov. Verejný obstarávateľ požaduje v dohode akceptovať záväzky zmluvných strán, ktoré sú uvedené v tejto časti súťažných podkladov. Táto časť súťažných podkladov obsahuje požiadavky verejného obstarávateľa, ktoré musia byť v plnom rozsahu premietnuté do rámcovej dohody, ktorá bude uzatvorená s úspešným uchádzačom. 
3.	Uchádzač vo svojej ponuke predloží vyplnené obchodné podmienky dodania predmetu zákazky (návrh rámcovej dohody v jednom vyhotovení) podľa tejto časti súťažných podkladov a návrh rámcovej dohody podpíše, čím sa zaviaže, že ak bude vyhodnotený ako úspešný uchádzač, uzavrie s verejným obstarávateľom za týchto podmienok rámcovú dohodu o dielo.
4.	V prípade skupiny poskytovateľov úspešný uchádzač musí pred podpisom rámcovej dohody predložiť originál alebo úradne osvedčenú kópiu dokladu preukazujúcu vytvorenie požadovaných právnych vzťahov.

Návrh
Rámcovej dohody na poskytnutie služby
uzatvorená podľa ustanovení § 536 a nasl. Obchodného zákonníka

Objednávateľ:	Mestská  časť Bratislava-Petržalka
Sídlo:	Kutlíkova 17, 852 12 Bratislava
Zastúpená: 	Ing. Vladimír Bajan, starosta
  Bankové spojenie: 	Prima banka Slovensko a.s.
IBAN: 	SK 41 5600 0000 001800599001 
IČO: 	00 603 201
DIČ:	2020936643
(ďalej len „objednávateľ“)

a

Poskytovateľ:
Sídlo:
Zastúpený:
Bankové spojenie:
IBAN:
IČO:
IČ DPH:
Obchodný register:
(ďalej len “poskytovateľ“)

Preambula

Táto rámcová dohoda sa uzatvára v súlade s výsledkom verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov. 

Článok I.
Predmet rámcovej dohody

1.	Poskytovateľ vykoná na pokyn objednávateľa ochrannú deratizáciu verejných priestranstiev, zverených do správy mestskej časti Bratislava-Petržalka v rozsahu a termínoch podľa požiadaviek objednávateľa.
2.	Poskytovateľ priebežne podľa potreby zabezpečí odstraňovanie kadáverov hlodavcov, uhynutých    v dôsledku deratizácie a bezplatne zabezpečí monitoring a poradenskú službu pre objednávateľa.

Článok II.
Čas plnenia

3.	Poskytovateľ sa zaväzuje vykonávať služby obsiahnuté v predmete rámcovej dohody na základe pokynu oprávneného zamestnanca objednávateľa 36 mesiacov od účinnosti tejto rámcovej dohody alebo do vyčerpania limitu vo výške 135 000,- € bez DPH. 
4.	Mimoriadne zásahy sa poskytovateľ zaväzuje zabezpečiť do 24 hodín od pokynu oprávneného zamestnanca objednávateľa.

Článok III.
Cena za službu

1.	Cena za služby, obsiahnuté v predmete rámcovej dohody je nasledovná:
a)	Cena za jednu 100 g nástrahu prípravku (vhodného biocídneho prípravku uvedeného na trh CCHLP SR*): ................... €
b)	Cena za prácu (za položenie100 g nástrahy): ........ €
c)	Cena spolu: ................... €
2.	Celková cena je vrátane všetkých  pridružených služieb, priebežného odstraňovania a likvidácie kadáverov uhynutých hlodavcov a réžie..
3.	K cenám bude fakturovaná daň z pridanej hodnoty.
4.	Cena za služby v rozsahu v článku III. je v zmysle predloženej cenovej ponuky v rámci verejného obstarávania ako cena maximálna. Uvedené ceny sú konečné a nie je možné ich dodatočne upravovať.

Článok IV.
Platobné podmienky

1. 	Poskytovateľ je oprávnený fakturovať vykonané služby na základe preberacieho protokolu, vystaveného poskytovateľom, ktorý podpíšu obidve strany rámcovej dohody. Preberací protokol tvorí prílohu faktúry.
2. 	Platba za vykonané služby sa bude uskutočňovať na základe faktúry, vystavenej poskytovateľom. Podkladom pre vystavenie faktúr budú objednávky zo strany objednávateľa.
3. 	Poskytovateľ je povinný priložiť k faktúre správu o plošnej deratizácii.
4. 	Strany rámcovej dohody sa dohodli na 14 dňovej dobe splatnosti faktúry odo dňa jej obdržania. Faktúra musí obsahovať všetky náležitosti podľa § 71 až § 74 zákona č. 222/2004 Z. z. o  dani z pridanej hodnoty v znení neskorších predpisov.

Článok V.
Sankcie

1.	V prípade, ak poskytovateľ bude v omeškaní s dokončením a odovzdaním príslušnej časti služieb v zmysle konkrétnej objednávky, má objednávateľ právo a poskytovateľ povinnosť zaplatiť zmluvnú pokutu vo výške 1% z ceny vyfakturovanej služby a to za každý i začatý deň omeškania 
2.	V prípade ak dodané služby budú zo strany poskytovateľa dodané vadne, má objednávateľ právo si ich uplatniť a poskytovateľ sa zaväzuje zaplatiť objednávateľovi zmluvnú pokutu vo výške 100.- Eur za každú jednotlivú vadu.
3.	V prípade ak poskytovateľ nezačne s odstraňovaním vád služieb neodkladne, alebo v riadne začatom odstraňovaní vád nepokračuje, alebo vady v dohodnutej lehote neodstráni, má objednávateľ právo a poskytovateľ povinnosť zaplatiť zmluvnú pokutu vo výške 100.- Eur za každý i začatý deň omeškania.
4.	Uplatnením rámcovej pokuty sa objednávateľ nezbavuje práva na náhradu škody v plnej výške.
5.	Pri neplnení predmetu rámcovej dohody a kvality služieb poskytovateľom môže objednávateľ rámcovú dohodu vypovedať.
6.	Výpoveď rámcovej dohody objednávateľom sa uskutoční písomnou formou s jednomesačnou výpovednou lehotou. Výpovedná lehota začína plynúť prvým dňom nasledujúceho mesiaca odo dňa doručenia.

Článok VI.
Ostatné ustanovenia

1. 	Oprávnenými zamestnancami objednávateľa, ktorí sú poverení kontrolou a preberaním služieb, sú zamestnanci oddelenia životného prostredia.
2. 	Poskytovateľ sa zaväzuje zabezpečovať likvidáciu kadáverov uhynutých hlodavcov v súlade s platnými právnymi normami prostredníctvom subjektov.
3. 	Poskytovateľ sa zaväzuje pri poskytovaní služby podľa tejto rámcovej dohody postupovať v súlade s podmienkami uvedenými v procese verejného obstarávania. 
4. 	Poskytovateľ bude všetky služby potrebné k splneniu záväzkov uvedených v čl. I vykonávať prostredníctvom oprávnených a riadne preškolených osôb. Zodpovedá za prípadné škody zapríčinené oprávnenými a preškolenými zamestnancami, ako aj za škody vzniknuté nedodržaním technologických postupov pri vykonávaní služieb. 
5. 	Poskytovateľ  zodpovedá za škody, spôsobené z nedbanlivosti alebo úmyselne, v zmysle § 373- 386 Obchodného zákonníka. Objednávateľ nezodpovedá za prípad pracovného úrazu zamestnanca poskytovateľa. Prípadné škody, vzniknuté pri plnení predmetu rámcovej dohody poskytovateľom voči tretej osobe v plnom rozsahu znáša poskytovateľ .

Článok VII.
Záverečné ustanovenia

1.	Rámcová dohoda na poskytnutie služby je vyhotovená v  šiestich vyhotoveniach, z  ktorých štyri dostane objednávateľ a dve poskytovateľ.
2.	Právne vzťahy touto rámcovou dohodou výslovne neupravené sa riadia príslušnými platnými slovenskými právnymi predpismi.
3.	Rámcovú dohodu možno meniť a dopĺňať len písomne, s obojstranným súhlasom, vo forme dodatku.
4.	Rámcová dohoda nadobúda platnosť dňom jej podpísania poslednou zmluvnou stranou a účinnosť dňom nasledujúcim po dni jej zverejnenia na webovom sídle objednávateľa. 
5.	Zmluvné strany prehlasujú, že si rámcovú dohodu riadne prečítali, jej obsahu porozumeli, s jej obsahom súhlasia bez výhrad a na znak tohto súhlasu ju vlastnoručne podpisujú.

V Bratislave dňa: 

Objednávateľ:				Poskytovateľ: